40 6 



Ovoj skrižaljci, koja predočuje seljenje onih plica, što sara 

 ih god. 1896. motrio, dodat ću još popis svih ptica, dikle ne 

 samo sehca, kojih sam gore spomenute godine u osječkoj okolini 

 opazio, i to sa kratkim biološkim podacima, što sam ih sabrao, 

 otkako se bavim motrenjem ptica. 



Corvus cornix L. ; stanarica; ljeti živi po šumama i po- 

 ljima, gnijezdi se na visokim stablima, hrani se kukcima, često 

 dolazi također do voda, gdje se hrani ribama, isplavljenim na 

 obalu. Zimi dolazi u blizinu gradova i sela, gdje si traži hranu. 

 Cesto ju je vidjeti, gdje sjedi na leđima svinja, čisteći ih od 

 parasita. 



Corvus frugilegus L. ; dolazi samo zimi u naše krajeve. 

 Obično se skuplja u velika jata, tražeći si hranu po poljima blizu 

 sela; prenoćuju u velikim množinama u obližnjim šumama. Prvi 

 eksemplar vidio sam ove godine 12. XII. 



Colaeus monedula (L.); stanarica. Pridružuje se, tražeći 

 hrane, obično jatama drugih vrana. Gnijezdi se u starim zgra- 

 dama i rupama u drveću, najradje u mirnim, sjenovitim šu- 

 mama. 



Pica pica (L.); stanarica, koja je jako škodljiva zato, što 

 plijeni gnijezda manjih ptica, osobito pjevica; ali se inače hrani 

 kukcima. Gnijezdo si poput vrana gradi u šumama i to dosta 

 rano u proljeću. 



Garrulus glandarius (L.); nije prava stanarica, jer mijenja 

 svoje prebivalište, premda nas nikad sasvim ne ostavlja. U većem 

 ih broju ima uvijek zimi; u to doha se najviše hrane žirovima. 



Sturnus vulgaris L. ; ptica selica ; ali često, osobito ako 

 je zima blaga, kod nas prezimi. Inače dolazi već jako rano, 

 obično u veljači, u pojedinim jatima, te je često prinuđena opet 

 se vratiti, ako je još sve pokriveno snijegom. Gnijezdi u šupljem 

 drveću u šumi; mladi se sakupljaju u velika jata i napadaju na 

 naše vinograde i voćnjake, dok nas u listopadu ih studenom ne 

 ostave. 



Fringilla coclebs L.; stanarica, koja se zimi u većem 

 broju pojavljuje dolazeći u sredinu gradova i sela, gdje si hranu 

 traži. 



Carduelis carduelis (L.); stanarica. Nalazi se po vrtovima 

 i poljanama, zimi obično sakupljen u pojedina jata, dolazi u bli- 

 zinu ljudskih stanova. 



